Diari Oficial de la Generalitat Valenciana


Sumari del DOGV 3048, del 01-08-1997 (1997/2060)

Proves de selecció per a cobrir dues places de guàrdia de la policia local
--------------------------------------------------------------------------

### Dades del document

Número de DOGV
:   3048

Data del DOGV
:   01-08-1997

Secció del DOGV
:   AUTORITATS I PERSONAL - OFERTES D'OCUPACIÓ PÚBLICA, OPOSICIONS I CONCURSOS

Número del document
:   1997/2060


Data del document
:   16-05-1997

Organisme emissor
:   Ajuntament de Teulada

Tipus de document
:   Anunci

Descriptors 

:   * Teulada
    * concurs administratiu
    * administració local
    * policia

Ajuntament de Teulada. Proves de selecció per a cobrir dues places de guàrdia de la policia local.  
CONVOCATÒRIA  
El Ple de l'Ajuntament, en la sessió ordinària del dia 2 de maig de 1997, va aprovar les bases següents:  
Convocatòria de proves de selecció per a l'ingrés en la funció pública municipal per a cobrir dues places en propietat de guàrdia de la policia local, una mitjançant torn lliure i l'altra mitjançant torn de mobilitat  
BASES   
Primera. Objecte de la convocatòria  
L' objecte d'aquesta convocatòria és la provisió en propietat de dues places de guàrdies de la policia local, vacants en la plantilla de funcionaris d'aquest Ajuntament, una per cessament (torn lliure), mitjançant el sistema d'oposició lliure i l'altra per reassignació d'efectius (torn de mobilitat), mitjançant el sistema de concurs de mèrits. Els aspirants nomenats hauran de residir obligatòriament en el municipi de Teulada.  
Les places estan enquadrades en el subgrup de serveis especials, classe policia local i dotades amb el sou corresponent al grup D, dues pagues extraordinàries, triennis i altres emoluments que corresponen segons la legislació vigent i els acords municipals.  
Les funcions dels qui resulten nomenats seran les que corresponen a guàrdies de la policia local tal com aquestes vénen definides en la legislació de règim local i en la de cossos i forces de seguretat de l'estat, amb expressa inclusió de tasques de conducció de vehicles oficials de policia urbana, trànsit, auxili judicial i policies especials d'urbanisme i sanitàries de les funcions d'acord amb aquestes activitats en la dimensió corresponent al lloc de treball al qual oposita.  
D'acord amb el que estableix l'annex del Decret 152/1991, de 29 d'agost, del Consell de la Generalitat Valenciana, amb aquesta mateixa data es procedeix a convocar una plaça de guàrdia de la Policia Local d'aquest Ajuntament reservades per a mobilitat dels funcionaris de carrera de cossos de policia local, escala bàsica, categoria de policia, de la Comunitat Valenciana.  
En el supòsit de no ser coberta aquesta plaça per l'esmentat sistema, s'inclouran, sense més acord, en el nombre de places objecte d'aquesta convocatòria, per a seleccionar-se pel torn lliure.  
Així mateix, podran agregar-se les vacants que s'hagueren produït fins que tinguen lloc les proves selectives, dins dels límits assenyalats en l article 18 de la Llei 30/1984, de 2 d'agost.  
La convocatòria s'anunciarà en el tauler d'anuncis d'aquest Ajuntament i en el Butlletí Oficial de la Província, y Diari Oficial de la Generalitat Valenciana, i es publicarà un extracte en el Boletín Oficial del Estado.  
Segona. Condicions dels aspirants  
A. Torn lliure.  
Per a prendre part en l'oposició, caldrà:  
a) Posseir la nacionalitat espanyola.  
b) Tenir complits els 18 anys, sense excedir-ne dels 30; es considerà que s'excedeix dels 30 anys quan l'últim dia de presentació d'instàncies se supere, almenys, un dia dels 30 anys comptadors des del mateix dia del naixement.   
c) No trobar-se inhabilitat per a l'exercici de funcions públiques.  
d) No patir malaltia o defecte físic que li impossibilite per a l'exercici de les funcions pròpies del càrrec.  
e) Estar en possessió del títol de graduat escolar o equivalent.  
f) Tenir una talla mínima d'1,65 metres per als homes i d'1,60 per a les dones.  
g) No trobar-se sotmés en causa d'incapacitat.  
h) No haver sigut separat, mitjançant expedient disciplinari del servei de l'estat o de l'administració local o autònoma.  
i) Estar en possessió del carnet de conduir de les classes A2 i B2.  
j) Estar en possessió de la corresponent autorització federativa de motonàutica (de caràcter voluntari), per a la conducció i per al maneig d'embarcacions.  
Els aspirants hauran de reunir les condicions anteriors l'últim dia hàbil per a presentar la instància en què sol·liciten prendre part en l'oposició.  
B. Torn de mobilitat.  
Per a participar en aquest concurs caldrà reunir els següents requisits, referits al dia en que finalitze el termini d'admissió de sol·licituds:  
a) Ser funcionari de carrera, integrat en la subescala de serveis especials, policia local, de qualsevol dels municipis de la Comunitat Valenciana de la categoria que es convoca, i estar en situació de servei actiu en el lloc de policia local.  
b) Haver romàs, almenys, dos anys en el lloc de treball des del que es concursa.  
c) Que no falten menys de 10 anys per a complir l' edat de jubilació forçosa.  
d) No patir malaltia ni cap defecte físic que li impossibilite el normal exercici de les funcions pròpies de la seua escala i categoria. Els aspirants hauran d'adjuntar a la instància el reconeixement mèdic, expedit per un facultatiu competent, on cadrà fer constar, expressament, que el reconeixement s'ha realitzat d'acord al barem mèdic que apareix en l' Ordre de la Conselleria d'Administració Pública, de 5 de desembre de 1994 (DOGV número 2.413, de 23 de desembre de 1994), amb el quadre d'exclusions mèdiques que figuren com a annex II a aquesta convocatòria.  
e) No trobar-se suspés en ferm ni inhabilitat per a l'exercici de funcions públiques.  
f) Estar en possessió dels permisos de conducció de vehicles de totes les classes A i B.  
g) Qualsevol altre requisit que s'establisca per a la promoció interna dels funcionaris de la policia local en les disposicions legals vigents.  
Tercera. Instàncies  
Les instàncies en què se sol·licita prendre part en l'oposició, es dirigiran a l'alcalde president de l'Ajuntament, i s'hi adjuntarà el justificant d'haver ingressat a la Tresoreria Municipal la quantitat de 1.500 pessetes en concepte de drets d'examen.  
Les instàncies també podran presentar-se en la forma que determine l'article 38.4 de la Llei de Procediment Administratiu Comú.  
Es presentaran dins del termini de 20 dies naturals, comptadors des de l'endemà de l'última convocatòria publicada en el Boletín Oficial del Estado.  
Els aspirants manifestaran en la instància que reuneixen totes i cadascuna de les condicions que s'exigeixen en la base segona, referides a la data en què acabe el termini de presentació, i que es comprometen a prestar el preceptiu jurament o promesa.  
Quarta. Admissió dels aspirants  
Finalitzat el termini de presentació d'instàncies, la Presidència de la corporació aprovarà la llista provisional dels aspirants admesos i exclosos, que es farà pública en el tauler d'edictes de la corporació, i també en el Butlletí Oficial de la Província, i es concedirà un termini de 15 dies per a reclamacions. Si hi ha, seran acceptades o rebutjades en la resolució per la qual s'aprova la llista definitiva, que es farà pública, així mateix, en la forma indicada.  
Cinquena. Tribunal qualificador  
El tribunal qualificador estarà constituït de la següent forma:  
President. El regidor delegat de Règim Interior, Circulació, Participació Ciutadana i Activitats Econòmiques, o regidor en qui hi delegue.  
Secretari. El de la corporació o funcionari d'aquesta en qui hi delegue, que actuarà, a més a més, com a vocal.  
Vocals:  
- Un regidor membre de la Comissió Informativa de Règim Interior, Circulació y Participació Ciutadana.  
- Un representant del professorat oficial designat per l'Institut Valencià de Seguretat Pública.  
- Un representant de l' administració de la Generalitat Valenciana.  
- El cap de la Policia Local de la corporació convocant, i en el seu defecte, un funcionari de la corporació d'igual o superior categoria.  
Dos representants del personal municipal, un designat por la Junta de Personal i l'altre designat per l'Alcaldia.  
La designació dels membres del tribunal, es farà pública en el Butlletí Oficial de la Província i en el tauler d'anuncis de la corporació.  
Els membres del tribunal percebran les dietes corresponents a la categoria 4, establides en el Decret 79/1995, de 16 de maig, del Govern Valencià, que desplega el Decret 2.001/1975, de 23 de desembre, sobre indemnitzacions per raó del servei.  
Els tribunal no podrà constituir-se ni actuar sense l'assistència de més de la meitat dels seus membres, titulars o suplent.  
L'Alcaldia podrà designar assessors especialistes per a assistir al tribunal en el desenvolupament de determinades proves, sense que en cap cas tinguen facultats de qualificació i resolució, sinó sols de col·laboració i proposta.  
Sisena. Començament i desenvolupament del procés selectiu  
Per a establir l'ordre en què hauran d'actuar els opositors es verificarà un sorteig.  
La llista amb el nombre obtingut en el sorteig per cada opositor, es farà pública en el Butlletí Oficial de la Província i en el tauler d'anuncis d'aquest Ajuntament.  
Els exercicis de l'oposició no podran començar fins transcorreguts dos mesos des de la data en què aparega publicat l'últim dels anuncis de la convocatòria en el Boletín Oficial del Estado.  
Amb una antelació mínima de 15 dies abans de començar els exercicis es farà públic en el Butlletí Oficial de la Província, el dia i lloc en què haurà de tenir lloc el mateix exercici.  
Els opositors seran convocats per a cada exercici en crida única, excepte casos de força major, degudament justificats i apreciats lliurement pel tribunal.  
Per a les proves prèvies i el primer exercici i els successius entre si, hi haurà un espai comprés entre 72 hores i un màxim de 15 dies.  
Setena. Exercicis de l'oposició (torn lliure)  
Se divideixen en tres parts:  
Primera part:  
1. Proves prèvies.  
a) Reconeixement mèdic.  
A aquesta prova hauran de comparèixer els aspirants portant un certificat mèdic, que haurà de ser expedit per facultatiu competent i on s'haurà de fer constar, expressament, que el reconeixement s'ha realitzat segons el barem mèdic que apareix en l'annex d'aquestes bases.  
Així mateix, abans de l'inici d'aquesta prova es comprovaran els permisos de conduir i la talla, i no podrà iniciar-la qui no reunisca els requisits indicats.  
La prova de reconeixement mèdic serà eliminatòria, i s'ajustarà al que estableix l'Ordre de la Conselleria d'Administració Pública, de 5 de desembre de 1994 (DOGV número 2.413, de 23 de desembre de 1994).  
b) Proves psicotècniques.  
Realització d'una prova psicotècnica proposada pel tribunal, amb les col·laboracions tècniques necessàries, consistent en un test adequat per al mesurament de la capacitat intel·lectual, personalitat, raonament verbal i pràctic, dots d'anàlisi i atenció.  
El certificat mèdic i les proves psicotècniques, seran obligatoris i considerats conjuntament i s'atorgarà la qualificació d'apte i no apte, i seran eliminatoris.  
Primer exercici. Proves d'aptitud física.  
De caràcter obligatori i eliminatori.  
Consistirà a superar proves d'aptitud física que posen de manifest la capacitat per a l'ocupació del lloc de treball i el contingut i les marques mínimes del qual seran les següents:  
1. Salt de longitud amb carrera: homes: 4,20 metres; dones: 4 metres.  
2. Salt d' altura: homes: 1,20 metres; dones: 1,10 metres.  
3. Cursa de velocitat en 60 metres: homes: 10 segons, dones: 12 segons.  
4. Cursa de resistència en 1.000 metres: homes: 4 minuts; dones 4 minuts i 10 segons.  
5. Destresa en moto. Aquesta prova es realitzarà amb motocicleta de la propietat municipal afectes al Servei de Policia Local. Un sol intent, la caiguda de la motocicleta o la posada d'un peu a terra suposa no superar la prova.  
La qualificació d'aquest exercici serà d'apte o no apte, i els aspirants hauran de realitzar totes les proves i aconseguir, almenys, en quatre d'aquestes, les marques indicades, i es concediran tres intents per als salts, i un per a les curses.  
L'Ajuntament declina tota responsabilitat pels accidents o lesions que puguen produir-se els aspirants com a conseqüència de l'actuació d'aquests en les proves.  
Segona part: exercicis teòrics.  
Segon exercici (de caràcter obligatori).  
Consistirà a desenvolupar per escrit durant el temps de tres hores, quatre temes elegits per sorteig, un de cadascun dels grups primer a quart, ambdós inclosos, que componen el temari. Aquests temes seran llegits pels aspirants en sessió pública davant el tribunal, que podrà formular les preguntes o aclariments que sobre aquestes jutge oportunes. Es valorarà la claredat d'idees, la facilitat i l'expressió verbal i el coneixement sobre els temes exposats.  
Tercer exercici (de caràcter obligatori).  
Consistirà en l'exposició per escrit d'un tema dels que componen el grup cinquè, en un temps màxim de dues hores, i es valoraran els coneixements exposats, la claredat en l'exposició, la presentació, la redacció i l'ortografia. Aquest exercici podrà substituir-se per un qüestionari de preguntes amb respostes alternatives sobre els temes que componen el programa, amb un mínim de 50 preguntes.  
Quart exercici (de caràcter obligatori no eliminatori).  
Consistirà a traduir del valencià al castellà i viceversa, un text proposat pel tribunal en un temps màxim de 30 minuts. Puntuació: de 0 a 2 punts.  
Cinqué exercici (de caràcter voluntari no eliminatori).  
Consistirà a mantenir una conversa en una de les tres llengües estrangeres: anglés, francés, o alemany, a elecció de l'opositor, durant un temps màxim de 10 minuts, i es farà constar expressament en la instància de sol·licitud, l'idioma o idiomes estrangers en què realitzarà aquesta prova.  
Puntuació: de 0 a 2 punts per idioma.  
Sisé exercici: (obligatori i no eliminatori)  
Coneixements d'informàtica: prova consistent en copiar un text per període de 10 minuts en el tractament de texts Word 7.0. Es valorarà la netedat, presentació i fidelitat amb el text que es copia. Puntuació: de 0 a 2 punts.  
Seté exercici (voluntari).  
Se valorarà el coneixement en el maneig d'embarcacions, acreditat mitjançant la corresponent autorització federativa de motonàutica per al maneig d'embarcacions o superior, aquesta circumstància es valorarà amb 2 punts.  
Es valorarà amb 2 punts estar en possessió de la corresponent autorització federativa de motonàutica per al maneig d'embarcacions.  
Tercera part. Curs selectiu.  
D'acord amb el que estableix l'article 6 de l'ordre del Consell d'Administració Pública, per la qual es desplega el Decret 152/1991, de 29 d'agost, del Consell de la Generalitat Valenciana, els aspirants que superen les proves objecte d'aquesta convocatòria, seran proposats, per al seu nomenament, com a aspirants a guàrdies de la policia local funcionaris en pràctiques. En aquest període de pràctiques hauran de superar un curs bàsic inicial preceptiu de contingut teòric pràctic, integrat per dues fases: una de formació i selecció en l'Institut Valencià de Seguretat Pública, amb una durada de quatre mesos, i una altra, una vegada superada l'anterior, de pràctiques de ser possible en el mateix ajuntament convocant, amb una durada de dos mesos.  
L'aspirant que supere el període de pràctiques, la qualificació del qual correspon a l'Institut Valencià de Seguretat Pública, serà nomenat funcionari de carrera, en el termini màxim de 15 dies, comptats des de la comunicació de l'Institut.  
En cada convocatòria, els aspirants que no superen el curs teòricopràctic podran incorporar-se al curs immediatament posterior. Si no superen aquest segon curs, estaran definitivament decaiguts en el seu dret de reserva.  
En aquest període de pràctiques, els aspirants percebran amb càrrec a la corporació les retribucions que els corresponguen, que estaran integrades per retribucions bàsiques i complements de destinació, assignat al lloc de treball, i aniran a compte d'ells les despeses que tinguen amb motiu de viatges i estades en el municipi on realitzen els cursos.  
Vuitena. Fase de concurs de mèrits (torn de mobilitat)  
La valoració dels mèrits s'efectuarà d'acord amb el següent barem.  
I. Legislació aplicable:  
Serà l'establida en el Reial Decret 28/1990, de 15 de gener, Reglament General de Provisió de Llocs de Treball i Formació Professional dels Funcionaris Civils de l'Administració de l'Estat, d'aplicació supletòria en l'administració local. El que estableix el Decret 117/1991, de 26 de juny, del Consell de la Generalitat Valenciana pel qual s'aprova el barem general d'aplicació als concursos de mèrits per a la provisió de llocs de treball i així mateix el que disposa la Llei 2/1990, de 4 d'abril, de la Generalitat Valenciana, de Coordinació de Policies Locals de la Comunitat Valenciana i Ordre del conseller d'Administració Pública per la que es desenvolupa el Decret 152/1991, de 29 d'agost.  
2. Titulación acadèmica:  
Fins un màxim de 15 punts.  
Es valoraran les titulacions acadèmiques acreditades pels concursants que siguen superiors a les que se'ls va exigir per a accedir a l'escala i categoria a la que pertanyen, d'acord amb l'escala següent:  
Grup Titulació Puntuació   
A Doctor 15   
 Llicenciat 14   
B Diplomat universitari o equivalent 9   
C Batxillerat, Formació Professional  
 de 2n grau, accés a la universitat  
 per a majors de 25 anys o equivalent 4   
 Altres titulacions:  
 Diplomat superior Criminologia 6   
 Títol de Criminologia (3 anys) 5   
 Primer cicle de carrera superior 8   
 Selectiu 5   
 Accés a la universitat 4   
No es valoraran com a mèrit aquelles titulacions que figuren com a requisit per a la provisió del lloc de treball, ni aquelles que siguen imprescindibles per a la consecució d'altres de nivell superior. En la puntuació d'accés a la universitat sols se'n computarà una d'elles.  
3. Grau personal.  
S'adjudicarà un màxim de tres punts per la possessió d'un determinat grau personal consolidat dins de la carrera administrativa de la forma següent:  
a) Per posseir un grau personal superior al nivell del lloc sol·licitat: 3 punts.  
4. Antiguitat.  
Fins un màxim de 20 punts.  
Per cada any d'antiguitat en la mateixa escala de la policia local o superior: 1,00 punts.  
5. Altres mèrits.  
Fins un màxim de 15 punts.  
a) Coneixement de valencià acreditat amb certificat oficial de la Junta Qualificadora de Coneixements del Valencià:  
Nivells Puntuació  
Oral 1  
Elemental 2  
Mitjà 3  
Superior 4  
b) Prova oral de coneixements d'un o més idiomes comunitaris: de 0 a 3 punts per idioma amb un màxim de 6 punts.  
c) Cursos organitzats per l'Institut Valencià de Seguretat Pública o organismes anàlegs.  
Fins un màxim de 50 punts.  
Per realització de cursos organitzats pel Ministeri de l'Interior (o altres ministeris, relacionats amb la funció policíaca i ajustats al barem següent), l'Institut Valencià de Seguretat Pública o organisme anàleg o en escoles de policia de les corporacions locals i reconeguts per l'Institut Valencià de Seguretat Pública, ajustats al barem següent:  
 Diploma Certificat Certif. aprof.  
Nombre d'hores d'assisténcia d'aprofitam. excel.lent  
De 20 a 50 h 0,5 1 2  
De 51 a 100 h 1 2 4  
De 101 a 150 h 2 3 6  
De 151 a 200 h 3 4 8  
De 201 a 250 h 4 5 10  
Més de 250 h 5 7 14  
Quan es tracte de cursos de durada inferior a la mínima abans esmentada, la puntuació d'aquests vindrà donada per la suma del còmput d'hores i/o assistència d'aquests. En el cas d'haver fet hores com a professor en els cursos. Es puntuaran amb el barem corresponent al certificat d'aprofitament.  
Els cursos bàsics de formació inicial i els cursos de capacitació no seran objecte de puntuació.  
Els cursos de dispensa en un grau del requisit de titulació es puntuaran com a cursos amb certificat d'aprofitament o d'aprofitament excel·lent segons els casos, no seran puntuables si ja es tingueren en compte a efectes de titulació acadèmica per a promoció interna.  
d) Així mateix, es valoraran els coneixements en administració i gestió de recursos humans i informàtica. De la mateixa manera es valoraran els títols de socorrista aquàtic, primers auxilis, curs de submarinisme, arts marcials, defensa personal, i tots, degudament acreditats i lliurement apreciats pel tribunal qualificador. Publicacions, conferències, seminaris, felicitacions, autorització federativa de motonàutica per al maneig d'embarcacions, etcètera.  
La puntuació màxima total d'aquest apartat no podrà superar els 2 punts.  
e) Coneixements d'informàtica: prova consistent en copiar un text per període de 10 minuts en el tractament de texts Word 7.0. Es valorarà la netedat, presentació i fidelitat amb el text que se copia. Puntuació: de 0 a 2 punts.  
6. Entrevista personal:  
Se realitzarà davant el tribunal qualificador i es valorarà fins a un màxim de 4 punts amb el contingut i puntuació que s'assenyala:  
A) Coneixements del terme municipal, llista de carrers, organització i administració municipal i altres de particular interés per a la població local de l'Ajuntament convocant: 3 punts.  
B) Valoració i comprovació de l'aptitud, eficàcia, iniciativa i experiència professional del concursant en activitats anteriors: fins a un màxim d'1 punt.  
Seran citats, per a realitzar l'entrevista mitjançant la convocatòria corresponent i amb la menció expressa de les puntuacions assolides, aquells aspirants la puntuació dels quals sumats els mèrits amb el màxim possible de l'entrevista arriben com a mínim a 8 punts.  
Novena. Qualificació  
A) Torn lliure:  
Els exercicis obligatoris de la fase d'oposició pel torn lliure seran eliminatoris i qualificats fins a un màxim de 10 punts i seran eliminats els opositors que no arriben a un mínim de 5 punts en cadascun d'ells, excepte els exercicis primer i segon de la primera part i cinqué de la segona part de aquesta convocatòria que seran qualificats com a apte o no apte.  
El nombre de punts que podran ser atorgats per cada membre del tribunal serà de 0 a 10.  
Les qualificacions s'adoptaran sumant les puntuacions atorgades pels diferents membres del tribunal i dividint el total pel nombre d'assistents d'aquell, i el quocient serà la qualificació definitiva.  
L'ordre de qualificació definitiva estarà determinat per la suma de les puntuacions obtingudes en el conjunt dels exercicis, tant obligatoris com voluntaris.  
B) Torn mobilitat:  
L'ordre de prioritat per a l'adjudicació de les places convocades vindrà donat per la major puntuació total obtinguda una vegada efectuat el barem dels mèrits al·legats. Cas d'empat, s'acudirà per a dirimir a la major puntuació dels cursos realitzats. Cas de persistir l'empat s'acudirà a la data de naixement, i s'adjudicarà la plaça al sol·licitant de major edat.  
Aquesta fase es resoldrà amb antelació a la del torn lliure als efectes de poder determinar la seua incorporació o no a aquest últim torn.  
Deu. Relació d'aprovats, presentació de documents i nomenament  
Acabada la qualificació dels aspirants, el tribunal publicarà la relació d'aprovats per ordre de puntuació, i no podran sobrepassar aquests al nombre de places convocades, i elevarà a l'Alcaldia Presidència la seua proposta de nomenament a favor dels opositors que obtinguen major puntuació, la qual tindrà el caràcter de provisional.  
Els opositors proposats presentaran en la Secretaria General de la corporació, dins el termini de 20 dies naturals des de la publicació de la llista d'aprovats, els documents acreditatius de reunir les condicions que per a prendre part en l'oposició s'exigeixen en la base segona.  
Si dins del termini indicat, excepte casos de força major, els opositors proposats que no presentaren la documentació o no reuniren els requisits exigits no podran ser nomenats i quedaran anul·lades totes les seues actuacions, sense perjudici de la responsabilitat en què hagueren pogut incórrer per falsedat en la instància on sol·licitaven prendre part en l'oposició. En aquest cas, per l'Alcaldia Presidència es publicarà la relació addicional segons l'ordre de qualificació obtinguda pels aspirants que havent aprovat els exercicis de l'oposició, tingueren cabuda en el nombre de places convocades a conseqüència de l'esmentada anul·lació, perquè sobre ells, amb els mateixos tràmits ressenyats en el punt anterior, s'efectue el nomenament corresponent.  
Onze. Incidències  
El tribunal queda facultat per a resoldre els dubtes que es presenten i prendre els acords necessaris per al bon ordre de l'oposició, en tot el que no preveuen aquestes bases.  
Dotze. Impugnació  
La convocatòria, les seues bases i tots els actes administratius que es deriven d'aquestes i de l'actuació del tribunal, podran ser impugnats pels interessats, en el casos i en la forma establida en la Llei de Procediment Administratiu Comú.  
ANNEX I  
Primera part: Dret polític i administratiu  
Tema 1. Organització política de l'estat espanyol. Classes i formes d'estat. Organització territorial de l'estat. La corona. Poder legislatiu. Poder executiu. Poder judicial. Relacions entre el govern i les Corts Generals.  
Tema 2. La Constitució espanyola. El sistema constitucional. La Constitució espanyola de 1978. Principis generals. El Tribunal Constitucional.  
Tema 3. Les Corts Generals: les cambres. La funció legislativa. l'administració de justícia.  
Tema 4. L'organització territorial espanyola. Les comunitats autònomes. Els estatuts d'autonomia, òrgans i competències. Les administracions públiques, estatal, autonòmica i local.  
Tema 5. L'Estatut d'Autonomia de la Comunitat Valenciana. La Generalitat Valenciana. Les Corts. El Govern o Consell. Les competències. Administració de justícia. Administració local. Economia i hisenda.  
Tema 6. Administració local: caràcter natural de l'administració local. l'administració local com a instrument de descentralització. l'administració local en la Constitució de 1987. Entitats que comprén l'administració local.  
Tema 7. El dret administratiu. Fonts. La llei. Normes no parlamentàries equiparades a la llei. El reglament, concepte i classes. El procediment administratiu.  
Segona Part: Règim local i policia.  
Tema 8. El municipi, òrgans unipersonals de govern. L'alcalde. Els tinents d'acalde. Els regidors.  
Tema 9. El municipi, òrgans col·legiats de govern. El ple de l'ajuntament. La comissió de govern. Òrgans consultius i participatius. Les comissions informatives.  
Tema 10. La seguretat ciutadana. Autoritats competents. Funcions de la policia local segons la Llei Orgànica de Força i Cossos de Seguretat. Actuacions de la Policia Local en col·laboració amb la resta de forces i cossos. Policia governativa i judicial.  
Tema 11. La policia local, conceptes previs. Missions i objectius. Estructura orgànica i funcional.  
Tema 12. El binomi policia local/ciutadà, conceptes previs. Relació i finalitat. Suports ètics. Normes d'actuació.  
Tema 13. Ordenament legislatiu de la policia local. Llei Orgànica de Forces i Cossos de la Seguretat de l'Estat. Principis bàsics d'actuació. Disposicions estatutàries comuns. Règim disciplinari.  
Tema 14. Llei de la Generalitat Valenciana de Coordinació de Policies Locals de la Comunitat Valenciana; disposicions generals de la coordinació de policies locals. De l'estructura i organització. De la selecció promoció i mobilitat. Dels drets i deures. L'Institut Valencià de Seguretat Pública.  
Tercera part: Dret penal.  
Tema 15. El Codi Penal. Concepte de delicte i falta. Graus d'execució del delicte. Accions i omissions. Dol i culpa. Autors, còmplices i encobridors.  
Tema 16. Classes de faltes: Contra els interessos generals de les poblacions, contra les persones, contra la propietat.  
Tema 17. Classes de delictes: Contra les persones, contra la llibertat i l'honestedat, i contra la propietat.  
Tema 18. Obligacions i competències dels ajuntaments: Les ordenances municipals. Els bans d'alcaldia.  
Tema 19. Ordenances municipals, concepte i classes. Infraccions. Potestat sancionadora. Principals infraccions a bans i ordenances. Procediment sancionador.  
Tema 20. Policia judicial. La policia municipal com a policia judicial. Detenció de persones. Dipòsit de detinguts. Entrada i registre de llocs tancats. Reacció d'atestats.  
Quarta part: Trànsit  
Tema 21. Text articulat de la Llei de Bases 18/1990. Tipificació de les principals infraccions. Infraccions de trànsit que constitueixen delicte. Procediment sancionador. Competències municipals.  
Tema 22. Reglaments que puguen sorgir del desenvolupament de la Llei de Bases sobre Trànsit i Circulació de Vehicles a Motor i Seguretat Vial.  
Tema 23. El trànsit vial. Introducció. Vies, vehicles i conductors. Les condicions tècniques del vehicle. Classes de transport.  
Tema 24. El transport. Servei públic de viatgers i servei públic de mercaderies o mixtes. El servei privat, mercaderies perilloses. Condicions tècniques del vehicle de transports i altres requisits principals.  
Tema 25. Els accidents de trànsit: Concepte i consideracions prèvies. Les causes. Classes i fases.  
Cinquena part  
Tema 26. El municipi de Teulada. Història local. Situació. Límits. Població. Partides rurals, barris i vies públiques de la ciutat: el seu coneixement sobre plànol mut.  
Tema 27. Fonts de riquesa. Principals entitats socials, econòmiques, culturals, recreatives, esportives o d'una altra índole existent a Teulada.  
Tema 28. Elaboració d'una part de servei sobre un suposit de fet determinat pel tribunal en el moment del desenvolupament de la prova.  
ANNEX II  
Quadre d'exclusions mèdiques.  
1. Obesitat o primesa superior al 25 % del pes ideal, calculat segons la fórmula PI= 0,75 o ideal, calculat segons la fórmula PI=0,75 (talla en cm-150) + 50, en aquells aspirants amb complexió atlètica s'acceptarà un 40 % d'excès de la solució resultant d'aplicar la fórmula anterior.  
2. Malalties o lesions agudes, actives en el moment del reconeixement que puguen produir seqüeles capaces de dificultar o impedir el desenvolupament de les funcions pròpies del càrrec.  
3. Ulls i visió:  
3.1. Agudesa visual sense correcció inferior als dos terços de la visió normal en els dos ulls.  
3.2. Despreniment de retina.  
3.3. Estrabisme.  
3.4. Hemianopsies.  
3.5. Discromatopsies.  
3.6. Qualsevol altre procés patològic que dificulte de manera important l'agudesa visual.  
4. Oïda i audició:  
4.1. Agudesa auditiva que supose una pèrdua entre 1.000 i 3.000 hertzs a 35 decibels o de 4.000 hertzs a 45 decibels.  
5. Aparell locomotor:  
Alteracions de l'aparell locomotor que limiten o dificulten el desenvolupament del seu treball, o que puguen agreujar-se amb l'ocupació del lloc de treball (patologia òssia d'extremitats, retraccions o limitacions funcional de causa muscular o articular, defecte de columna vertebral i altres processos ossis, musculars i articulars.)  
6. Aparell digestiu.  
Qualsevol procés digestiu que dificulte l'exercici del lloc de treball.  
7. Aparell cardiovascular.  
Hipertensió arterial de qualsevol causa, no hauran de sobrepassar les xifres en repòs els 160 mn/hg en pressió sistòlica i els 90 mn/hg en pressió diastòlica; varius o insuficiència venosa perifèrica, com també qualsevol altra patologia o lesió vascular que puga limitar l'ocupació del lloc de treball.  
8. Aparell respiratori.  
L'asma bronquial, la broncopatia crònica obstructiva, el neumotòrax espontani (en més d'una ocasió) la tuberculosi pulmonar activa i altres processos de l 'aparell respiratori, que dificulten la realització del seu treball.  
9. Sistema nerviós:  
Epilèpsia, depressió, psicosi, tremolor de qualsevol causa, alcoholisme, toxicomanies i altres processos patològics que dificulten el desenvolupament de la seua funció.  
10. Pell i faneres.  
Cicatrius que produïsquen limitació funcional i altres processos que dificulten o limiten el desenvolupament de la seua funció.  
11. Altres processos patològics.  
Diabetis, malalties transmissibles en activitat, malalties inmunològiques sistemàtiques, intoxicacions cròniques, hemopties greus i qualsevol altre procés que limite o incapacite per al desenvolupament del seu treball.  
Teulada, 16 de maig de 1997.- El secretari: Simeón García García.